Asia C-271/11

Techniko Epimelitirio Elladas (TEE) ym.

vastaan

Ypourgos Esoterikon, Dimosias Dioikisis kai Apokentrosis ym.

(Symvoulio tis Epikrateiasin esittämä ennakkoratkaisupyyntö)

”Lentoliikenne — Asetus N:o 2042/2003 — Tekniset vaatimukset ja hallinnolliset menettelyt siviili-ilmailun alalla — Ilma-alusten lentokelpoisuuden ylläpito — Tarkastustehtäviin osallistuvan henkilöstön jäsenille annettava hyväksyntä — Edellytettävä pätevyys”

Tiivistelmä – Unionin tuomioistuimen tuomio (ensimmäinen jaosto) 8.11.2012

Liikenne – Lentoliikenne – Asetus N:o 2042/2003 – Lentokelpoisuuden ja ilmailutuotteiden, osien ja laitteiden ylläpito – Näihin tehtäviin osallistuvien organisaatioiden ja henkilöstön hyväksyminen – Edellytettävä pätevyys – Sen velvollisuuden ulottuvuus, jonka mukaan henkilön on oltava hoitanut asianmukaisia velvollisuuksia käsittäneitä tehtäviä

Liikenne – Lentoliikenne – Asetus N:o 2042/2003 – Lentokelpoisuuden ja ilmailutuotteiden, osien ja laitteiden ylläpito – Näihin tehtäviin osallistuvien organisaatioiden ja henkilöstön hyväksyminen – Edellytettävä pätevyys – Viiden vuoden kokemus lentokelpoisuuden ylläpidon alalta – Kokemuksen on katettava kaikki osa-alueet, joilla pyritään varmistamaan mainittu ylläpito

Ennakkoratkaisukysymykset – Unionin tuomioistuimen toimivallan rajat – Tulkinta, jota on pyydetty sen vuoksi, että unionin oikeuden säännöksiä sovelletaan sen johdosta, että kansallisessa lainsäädännössä on viitattu niihin – Toimivalta antaa tällainen tulkinta

Ks. tuomion teksti. (ks. 29 ja 30 kohta)

Ks. tuomion teksti. (ks. 34 kohta)

Lentokelpoisuuden ja ilmailutuotteiden, osien ja laitteiden ylläpidosta, ja näihin tehtäviin osallistuvien organisaatioiden ja henkilöstön hyväksymisestä annetun asetuksen N:o 2042/2003 2 artiklaa ja sen liitteessä I olevaa M.B.902 kohtaa on tulkittava siten, että jäsenvaltioilla on mahdollisuus kyseisen asetuksen täytäntöönpanoa täydentäviä toimenpiteitä toteuttaessaan jakaa ilma-alusten lentokelpoisuuden tarkastustyö M.B.902 kohdassa tarkoitetun toimivaltaisen viranomaisen sisällä useiden erikoistuneiden tarkastajaryhmien kesken. (ks. 48 kohta ja tuomiolauselman 1 kohta)

Lentokelpoisuuden ja ilmailutuotteiden, osien ja laitteiden ylläpidosta, ja näihin tehtäviin osallistuvien organisaatioiden ja henkilöstön hyväksymisestä annetun asetuksen N:o 2042/2003 liitteessä I olevan M.B.902 kohdan b alakohdan 1 alakohtaa on tulkittava siten, että jokaisella henkilöllä, jonka tehtäväksi on annettu ilma-aluksen lentokelpoisuuden tarkastaminen millä tahansa osa-alueella, on oltava viiden vuoden kokemus, joka kattaa kaikki osa-alueet, joilla pyritään varmistamaan ilma-aluksen lentokelpoisuuden ylläpito, ja kokemus kyseisiltä osa-alueilta riittää. (ks. 53 kohta ja tuomiolauselman 2 kohta)

Lentokelpoisuuden ja ilmailutuotteiden, osien ja laitteiden ylläpidosta, ja näihin tehtäviin osallistuvien organisaatioiden ja henkilöstön hyväksymisestä annetun asetuksen N:o 2042/2003 liitteessä I olevan M.B.902 kohdan b alakohdan 1 alakohtaa on tulkittava siten, että jäsenvaltiot voivat määrittää olosuhteet, joissa ilma-alusten lentokelpoisuustarkastuksia tekevältä henkilöstöltä edellytettävä vähintään viiden vuoden kokemus lentokelpoisuuden ylläpidon alalta on hankittu. Erityisesti ne voivat valita, että ne ottavat huomioon ilma-alusten huoltotehtävissä hankitun kokemuksen, hyväksyvät ilmailualan koulutuksen aikana varsinaisessa työympäristössä suoritetun harjoittelun avulla hankitun kokemuksen tai aikaisempaan lentokelpoisuustarkastajan tehtävän hoitamiseen perustuvan kokemuksen. (ks. 60 kohta ja tuomiolauselman 3 kohta)

Lentokelpoisuuden ja ilmailutuotteiden, osien ja laitteiden ylläpidosta, ja näihin tehtäviin osallistuvien organisaatioiden ja henkilöstön hyväksymisestä annetun asetuksen N:o 2042/2003 liitteessä I olevan M.B.902 kohdan b alakohtaa on tulkittava siten, ettei siinä tehdä eroa mainitun asetuksen liitteessä III, jonka otsikko on ”Osa 66”, tarkoitetun ilma-aluksen huoltohenkilöstön lupakirjan haltijoiden ja korkeakoulututkinnon haltijoiden välillä. (ks. 67 kohta ja tuomiolauselman 4 kohta)

Lentokelpoisuuden ja ilmailutuotteiden, osien ja laitteiden ylläpidosta, ja näihin tehtäviin osallistuvien organisaatioiden ja henkilöstön hyväksymisestä annetun asetuksen N:o 2042/2003 liitteessä I olevan M.B.902 kohdan b alakohtaa on tulkittava siten, että ilma-alusten lentokelpoisuustarkastajan tehtäviä voivat hoitaa ainoastaan henkilöt, jotka ovat ennen tehtävässä aloittamista saaneet määräyksessä edellytettävän opetuksen ja koulutuksen ja joiden tiedot ja pätevyys on arvioitu tällaisten koulutusohjelmien päätteeksi. (ks. 73 kohta ja tuomiolauselman 5 kohta)

Lentokelpoisuuden ja ilmailutuotteiden, osien ja laitteiden ylläpidosta, ja näihin tehtäviin osallistuvien organisaatioiden ja henkilöstön hyväksymisestä annetun asetuksen N:o 2042/2003 liitteessä I olevan M.B.902 kohdan b alakohdan 4 alakohtaa on tulkittava siten, että ilma-alusten lentokelpoisuustarkastajan tehtäviä voivat hoitaa ainoastaan henkilöt, jotka ovat ennen tehtävässä aloittamista hoitaneet sellaista tointa asianmukaisine velvollisuuksineen, joka osoittaa heidän kykynsä suorittaa tarpeelliset tekniset tarkastukset ja arvioida, mahdollistavatko tarkastusten tulokset tutkitun ilma-aluksen lentokelpoisuuden vahvistavan asiakirjan myöntämisen. Asianmukaisia velvollisuuksia, joita ilma-alusten lentokelpoisuustarkastuksia tekevän henkilöstön hoitamien tointen on käsitettävä, ei pidä tarkastella ainoastaan hierarkkisesta näkökulmasta vaan niitä on arvioitava siten, että otetaan huomioon hoidettavat tehtävät, joiden on osoitettava kaikkien niiden prosessien hallintaa, joilla valvotaan, että ilma-alus koko käyttöikänsä aikana vastaa voimassa olevia lentokelpoisuusmääräyksiä ja on turvalliseen käyttöön vaadittavassa kunnossa. (ks. 77 ja 78 kohta sekä tuomiolauselman 6 kohta)